**ROMÂNIA**

**JUDEŢUL SUCEAVA**

1. **MUNICIPIUL CÂMPULUNG MOLDOVENESC**

**P R I M A R**

* 1. **REFERAT DE APROBARE**

la proiectul de hotărâre pentru aprobarea etapei a II-a a proiectului

"ÎMBUNTĂŢIREA SERVICIILOR SOCIALE, RECREATIVE ŞI A SPAŢIILOR PUBLICE URBANE ÎN MUNICIPIUL CÂMPULUNG MOLDOVENESC”, COD SMIS 325469

finanțat prin PR Nord-Est 2024 și a cheltuielilor aferente

Referitor la proiectul de hotărâre mai sus aduc următoarele precizări:

Proiectul "ÎMBUNTĂŢIREA SERVICIILOR SOCIALE, RECREATIVE ŞI A SPAŢIILOR PUBLICE URBANE ÎN MUNICIPIUL CÂMPULUNG MOLDOVENESC”, este amplu si complex, și, având in vedere că cele 26 de luni de implementare a proiectului coincideau cu termenul de închidere a programului de finanțare POR 2014-2020 (data de 31.12.2023), ne-am aflat in imposibilitatea finalizării acestuia. Conform Instrucțiunii AMPOR nr.207/2023, în scopul finalizării integrale, proiectul a fost etapizat. Cu privire la aprobarea etapei a doua a proiectului, a fost depusă noua cerere de finanțare în cadrul PR/NE/2024/7ROS5.1/1/ Infrastructură-Etapizate și proiectul a primit un nou cod SMIS, 325469.

Prin Scrisoarea pentru demararea etapei contractuale nr. 19360/AM/25.06.2024 Autoritatea de management pentru PR Nord-Est 2021-2027 ne solicita o serie de documente precum și hotărârea consiliului de aprobare a bugetului și a cheltuielilor aferente proiectului. Documentele au fost elaborate și transmise în termenul prevăzut.

Prin HCL 82/11.07.2024 a fost aprobată etapa a doua a proiectului unde, în cadrul bugetului proiectului, suma de 16.980.627,35 lei a fost prevăzută ca valoare eligibilă și finanțată în cadrul proiectului. Această valoare reprezintă diferența între cheltuielile lucrărilor de construcții/dotări faza SF/DALI la nivelul anului 2018 (când a fost depus proiectul) și valoarea contractelor de lucrări încheiate în urma procedurilor de licitație pentru obiectivele proiectului.

Prin a doua scrisoare de clarificare (nr. 28419/AM/19.09.2024) Autoritatea de management solicită încadrarea acestor cheltuieli la categoria cheltuielilor neeligibile, fiind necesar a fi suportată de la bugetul local.

Prin proiectul de față răspundem solicitării AM, pentru a putea încheia contractul de finanțare și continuarea proiectului.

Precizez că am întreprins numeroase demersuri, adrese, memorii, ședințe de lucru la Autoritatea de Management la Piatra Neamț, la AMR, etc., pentru ca valoarea acestor cheltuieli să fie finanțată nerambursabil. Din corespondențele anterioare și discuțiile purtate AM a înțeles situația (similară pentru toate proiectele de pe axa 13, la nivel național) și toate demersurile realizate până la această dată au fost în acest sens. Dar prin Scrisoarea de clarificare din data de 19.09.2024 (ultima posibil a fi transmisă, conform ghidului) solicită încadrarea acestora ca neeligibile (deși sunt cheltuieli de natură eligibilă). Termenul maxim pentru încheierea acestui nou contract de finanțare este data de 30 septembrie 2024, contract în care vor fi prevăzute ca eligibile numai sumele neconsumate din prima etapă a proiectului. Vom face toate demersurile necesare pentru identificarea de finanțări pentru finalizarea proiectului, dintr-o finanțare externă. Durata realizării proiectului va putea fi prelungită (maxim 2027) și cu siguranță vom găsi soluții pentru a nu bloca resursele limitate ale bugetului local.

Valoarea totală a etapei II a proiectului *IMBUNTATIREA SERVICIILOR SOCIALE, RECREATIVE SI A SPATIILOR PUBLICE URBANE ÎN MUNICIPIUL CÂMPULUNG MOLDOVENESC* COD SMIS 325469 este de 34.841.210,22 lei din care total eligibil (nerambursabil) 16.736.227,07 lei, 341.555,64 lei contribuția proprie de 2% din cheltuielile eligibile și 17.763.427,50 lei neeligibil (cheltuieli de natură eligibilă dar care depășesc valoarea contractului de finanțare inițial).

Cu această prezentare supun aprobării dumneavoastră proiectul de hotărâre.

**Primar,**

**Negură Mihăiţă**